उत्तर प्रदेश में कोरोना टीकाकरण का आंकड़ा 14 करोड़ के पार, लखनऊ में सबसे ज्यादा वैक्सीनेशन
कोविन वेबसाइट के अनुसार, राज्य में 10.18 करोड़ से ज्यादा (10,18,41,664) पहली डोज जबकि 3.8 करोड़ से ज्यादा (3,82,25,915) दूसरी डोज दी गई हैं।
लखनऊ: उत्तर प्रदेश ने कोरोना वायरस संक्रमण (Coronavirus) के खिलाफ जारी टीकाकरण (Corona Vaccination) अभियान में बड़ी उपलब्धि हासिल कर ली है। उत्तर प्रदेश में कोरोना टीकाकरण की संख्या 14 करोड़ के पार पहुंच गई है यानी राज्य में वैक्सीन की कुल 14 करोड़ से ज्यादा डोज लोगों को दी जा चुकी हैं। ऐसा करने वाला उत्तर प्रदेश देश का पहला राज्य है।भारत सरकार की कोविन (CoWIN) वेबसाइट के अनुसार, उत्तर प्रदेश में रविवार की शाम 5 बजे तक कोरोना वैक्सीन की कुल 14 करोड़ से ज्यादा (14,00,67,579) डोज लोगों को लगाई जा चुकी हैं, इनमें से 4 लाख से ज्यादा (4,06,639) डोज रविवार को लगाई गईं हैं।कोविन वेबसाइट के अनुसार, राज्य में 10.18 करोड़ से ज्यादा (10,18,41,664) पहली डोज जबकि 3.8 करोड़ से ज्यादा (3,82,25,915) दूसरी डोज दी गई हैं। प्रदेश में सबसे ज्यादा वैक्सीनेशन लखनऊ (Lucknow Corona Vaccination) में किया गया है।कोविन पर मौजूद आंकड़े बताते हैं कि लखनऊ में अभी तक कोरोना वैक्सीन की कुल 48 लाख से ज्यादा (48,05,091) डोज लगाई जा चुकी हैं, जिनमें से 31 लाख से ज्यादा (31,76,595) पहली और करीब 16 लाख (16,28,496) दूसरी डोज हैं। रविवार को जिले में 4,631 दी गईं।लखनऊ के बाद सबसे ज्यादा वैक्सीनेशन प्रयागराज और गाजियाबाद में किया गया है। कोविन वेबसाइट के अनुसार, प्रयागराज में कुल साढ़े 38 लाख से ज्यादा (38,51,979) डोज लोगों को दी गई हैं जबकि गाजियाबाद में करीब 35 लाख (34,91,744) डोज लाभार्थियों को दी गई हैं।